ارشاد حیدر زیدی

روزنامہ جنگ کے قارئین اور جیو نیوز کے ناظرین کے ہونٹوں پر اپنے شرارتی کارٹونوں سے مسکراہٹیں بکھیرنے والے ملک کے معروف کارٹونسٹ

تعارف
ڈان میگزین کے ایڈیٹر حسن زیدی کے والد تھے۔ حیدر آباد، دکن میں 1933ء کو پیدا ہوئے، زیدی تقسیم کے بعد لاہور ہجرت کر گئے۔ انہوں نے اپنی زندگی کے کئی سال کراچی میں بھی گزارے۔

مسٹر زیدی کے کارٹون مختلف سیاسی اور سماجی مسائل پر ایک مضحکہ خیز، طنزیہ اور فکر انگیز تبصرہ تھے

وہ زیدی کارٹونسٹ کے نام سے معروف تھے۔

ارشاد حیدر زیدی نے اپنے کیریئر کا آغاز 1950ء کی دہائی میں فیض احمد فیض کے ساتھ اخبار پاکستان ٹائمز سے کیا تھا۔

زیدی نے جیو کے لیے اینی میٹڈ کارٹون بنائے، ان کے بنائے ہوئے کردار اُول اور جلُول بہت مشہور ہوئے۔

تصنیف
ان کے منتخب کارٹونوں پر مبنی ایک کتاب "زیدی کے کارٹون" کے نام سے جیو اور جنگ گروپ نے شائع بھی کی۔

وفات
ارشاد حیدر زیدی 17 اگست 2022ء کو لاہور میں 89 سال کی عمر میں انتقال کر گئے،

ارشاد حیدر زیدی نے اپنے پسماندگان میں اہلیہ، ایک بیٹی اور چار بیٹے سوگوار چھوڑے ہیں۔ وہ مشہور صحافی فرہاد زیدی کے چھوٹے بھائی تھے۔

حوالہ جات